b'\n_START_ARTICLE_\n\xc5\xbdingsninis variklis\n_START_SECTION_\nVeikimo principas\n_START_PARAGRAPH_\nMaitinant statoriaus apvijas nuolatin\xc4\x97s \xc4\xaftampos impulsais, gaunamas diskretus rotoriaus kampinis ar tiesinis poslinkis, arba tolydus \xc5\xbeingsninio variklio j\xc4\x97gos momentas, priklausomai nuo \xc5\xbeingsninio variklio r\xc5\xab\xc5\xa1ies. Komutatorius variklyje veikia, kaip skirstiklis, \xc4\xafrenginys \xc4\xaftampos perjungimui statoriuje, lemiantis rotoriaus jud\xc4\x97jim\xc4\x85 d\xc4\x97l kintan\xc4\x8dios magnetin\xc4\x97s var\xc5\xbeos statoriuje. Kad magnetinis laukas ma\xc5\xbeiau prie\xc5\xa1int\xc5\xb3si sukimosi momentui ir variklio sukimas b\xc5\xabt\xc5\xb3 tikslus, statorius ir rotorius papildomai gaminami su dantukais, magnetiniais poliais, kad susidaryt\xc5\xb3 elektromagnetin\xc4\x97 j\xc4\x97ga tarp \xc5\xa1i\xc5\xb3 dant\xc5\xb3 ir sukimasis b\xc5\xabt\xc5\xb3 vykdomas \xc5\xbeingsniais. Pasirinkus reikiam\xc4\x85 elektrin\xc4\xaf signal\xc4\x85, variklis \xc4\xafvykdo pos\xc5\xabk\xc4\xaf tam tikru kampu._NEWLINE_Taip pat, b\xc5\xabtina pamin\xc4\x97ti, kad \xc5\xbeingsniniai varikliai naudojami be pad\xc4\x97ties jutikli\xc5\xb3, tod\xc4\x97l \xc5\xbeingsniniai varikliai priskiriami da\xc5\xbeniu valdomiems sinchroniniams varikliams ir gali veikti nuliniu da\xc5\xbeniu.\n_START_SECTION_\nTaikymas\n_START_PARAGRAPH_\n\xc5\xbdingsniniai varikliai pasi\xc5\xbeymi gana tiksliu pozicionavimu be pad\xc4\x97ties jutikli\xc5\xb3, grei\xc4\x8dio ir pad\xc4\x97ties valdymu skaitmeniniais valdymo impulsais, dideliu sukimo momentu, esant ma\xc5\xbeam sukimosi grei\xc4\x8diui, galimybe palaikyti rotori\xc5\xb3 fiksavimo pad\xc4\x97tyje be stabdymo. Taip pat \xc5\xbeingsniniai varikliai pigesni nei servomechanizmai, ta\xc4\x8diau j\xc5\xb3 rotorius turi praslydimo tikimyb\xc4\x99 ir yra ma\xc5\xbeiau tiksl\xc5\xabs nei pastarieji._NEWLINE_\xc5\xbdingsniniai varikliai da\xc5\xbenai naudojami spausdintuvuose, 3D spausdintuvuose, CNC stakl\xc4\x97se, skaitytuvuose, lo\xc5\xa1imo automatuose ir diskeli\xc5\xb3 nuskaitymo ma\xc5\xa1inose.'